Isental n uḥric-agi d wid yerzan tadeyyanit acku aṭas n yinzan i icudden ɣer temsalt-agi n ddin ttawin-ten-id seg zman aqdim iwakken ad segzin yisen timsal n ddin am: taẓalit, ṛemdan, lḥiǧ...atg. Akken i d-yenna MHEMMED DJELLAOUI: ...ger temsal-agi ad d-nebder di tazwara tiṛekkizin iɣef yebna lislam am taẓallit, ṛemḍan, lḥiǧ... . Yal tamsalt amek tt-id-wwin imezura deg yinnan-nsen. Deg umedya qqaṛen ɣef tẓallit: (taẓallit d leknuz yemlan, ɣas ttɛemmir ur ttihwan)4. Llan daɣ isental n yinzan i d-yettawin ɣef wayen yellan berra n tilawt am: lemluk, lǧennet, laxert, timest...atg. Akken qqaren ɣef lmut:  Lmut yiwet sebbat aṭas qqaren daɣen  lmut d abrid iɛemṛen. Ad naf daɣen wwin-d ɣef cciṭan aɛdaw n umdan, qqaren: cciṭan bu timi tesbeɣ, yella di lǧennet, yekkat almi tt-id-yeffeɣ5.